Urmareste Modifică dimensiunea fontului: Play

Cincu, 15 iul /Agerpres/ - Preşedintele Klaus Iohannis a declarat sâmbătă, cu privire la achiziţia de rachete de tip Patriot, că aceste dotări nu sunt gândite pentru a ataca pe cineva.



Prezent la Cincu, şeful statului a fost întrebat dacă achiziţia de rachete tip Patriot tensionează relaţia cu Federaţia Rusă.



"În primul rând, trebuie să vedem pentru ce se fac aceste achiziţii. Noi nu ne pregătim să atacăm pe nimeni. Noi ne pregătim să fim mai bine dotaţi, ca armata noastră să beneficieze de dotări moderne, eficiente. Este un lucru absolut necesar şi aceste dotări nu sunt gândite pentru a ataca pe cineva. Ele sunt gândite pentru a ne apăra, pentru a garanta securitatea românilor în România", a arătat Iohannis.



Preşedintele Iohannis a participat la exerciţiul Saber Guardian 2017 care a avut loc la Cincu, în judeţul Braşov. AGERPRES/(A - autor: Florentina Peia, editor: Georgiana Tănăsescu)